CELEX: 32019D1729
Language: hu
Date: 2019-10-15 00:00:00
Title: A Bizottság (EU) 2019/1729 végrehajtási határozata (2019. október 15.) a megfelelőségértékelésre vonatkozóan a 765/2008/EK és az 1221/2009/EK európai parlamenti és tanácsi rendeletnek, a 2006/42/EK európai parlamenti és tanácsi irányelvnek, továbbá a 768/2008/EK európai parlamenti és tanácsi határozat referenciarendelkezéseit tartalmazó uniós jogi aktusoknak a támogatása céljából kidolgozott harmonizált szabványokról (EGT-vonatkozású szöveg)

16.10.2019   
               
               
                  HU
               
               
                  Az Európai Unió Hivatalos Lapja
               
               
                  L 263/36
               
            
         A BIZOTTSÁG (EU) 2019/1729 VÉGREHAJTÁSI HATÁROZATA
         (2019. október 15.)
         a megfelelőségértékelésre vonatkozóan a 765/2008/EK és az 1221/2009/EK európai parlamenti és tanácsi rendeletnek, a 2006/42/EK európai parlamenti és tanácsi irányelvnek, továbbá a 768/2008/EK európai parlamenti és tanácsi határozat referenciarendelkezéseit tartalmazó uniós jogi aktusoknak a támogatása céljából kidolgozott harmonizált szabványokról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 765/2008/EK európai parlamenti és tanácsi rendelet (2) és a 768/2008/EK európai parlamenti és tanácsi határozat (3) az úgynevezett új jogszabályi keretben biztosította mindazon elemeket, amelyekre egy átfogó keretszabályozás hatékony működéséhez szükség van annak érdekében, hogy az ipari termékek biztonságosak és megfelelőek legyenek, valamint, hogy az egységes piac megfelelően működjön. Az új jogszabályi keret egyik fő célkitűzése, hogy biztosítsa a termékek alapos és megbízható megfelelőségértékelését az Unióban. A 765/2008/EK rendelet létrehozta az akkreditálás és a piacfelügyelet jogalapját. A 768/2008/EK határozat megerősítette az uniós harmonizációs jogszabályok technikai eszközeit és különösen a megfelelőségértékelő szervezetek kijelölésének kritériumait, valamint a megfelelőségértékelési eljárásokat és azok használatának szabályait. A 768/2008/EK határozat előírja, hogy a termékek forgalomba hozatalára vonatkozó feltételeket harmonizáló uniós jogszabályok a lehető legnagyobb mértékben tartalmazzák az említett határozat I. mellékletében meghatározott referenciarendelkezéseket.
                  
               
                     (2)
                  
                  
                     A 765/2008/EK rendelet 11. cikke (1) bekezdésének megfelelően azok az Európai Unió Hivatalos Lapjában közzétett, vonatkozó harmonizált szabványban megállapított feltéteknek megfelelő nemzeti akkreditáló testületek, amelyek sikeresen átestek a 765/2008/EK rendelet 10. cikke szerinti szakértői értékelésen, úgy tekintendők, hogy teljesítik az említett rendelet 8. cikkében megállapított előírásokat.
                  
               
                     (3)
                  
                  
                     A 765/2008/EK rendelet 2. cikke 10. pontjának meghatározása szerint az akkreditálás a nemzeti akkreditáló testület tanúsítása arról, hogy egy megfelelőségértékelő szervezet megfelel a meghatározott megfelelőségértékelési tevékenységek ellátásához a harmonizált szabványokban megállapított követelményeknek és – amennyiben alkalmazandó – bármely további követelménynek, beleértve a vonatkozó ágazati szabályozásokban meghatározottakat is.
                  
               
                     (4)
                  
                  
                     A 768/2008/EK határozat I. mellékletében szereplő referenciarendelkezéseket tartalmazó uniós jogszabályok – bizonyos esetekben – harmadik félként eljáró megfelelőségértékelő szervezetek közreműködését is lehetővé teszik a vonatkozó megfelelőségértékelési eljárásokban. Továbbá a 768/2008/EK határozat I. mellékletének R17. és R18. cikkét magában foglaló valamennyi ilyen jogszabály meghatározza azokat a követelményeket, amelyeket a megfelelőségértékelő szervezeteknek teljesíteniük kell, és előírja, hogy amennyiben egy megfelelőségértékelő szervezet igazolja, hogy teljesíti az olyan vonatkozó harmonizált szabványokban vagy azok részeiben rögzített kritériumokat, amelyek hivatkozásait közzétették az Európai Unió Hivatalos Lapjában, akkor vélelmezni kell, hogy megfelel az említett uniós jogi aktusban meghatározott követelményeknek, amennyiben az alkalmazandó harmonizált szabványok kiterjednek az említett követelményekre.
                  
               
                     (5)
                  
                  
                     Van olyan uniós jogszabály is, amely nem tartalmazza a 768/2008/EK határozat I. mellékletének R17. cikkét. Előírja azonban harmadik félként eljáró megfelelőségértékelő szervezet közreműködését, és e szervezetek szakmai alkalmasságának igazolása érdekében e szervezetek 765/2008/EK rendeletnek megfelelő akkreditációjáról rendelkezik. Például az 1221/2009/EK európai parlamenti és tanácsi rendelet (4) 2. cikkének 20. pontjában a „környezetvédelmi hitelesítő”-t olyan, a 765/2008/EK rendeletben meghatározott megfelelőségértékelő testületként vagy ezen testületek egyesüléseként vagy csoportjaként határozza meg, amelyek az említett rendeletnek megfelelően akkreditációban részesültek.
                  
               
                     (6)
                  
                  
                     A Bizottság 2007. december 4-i, M/417 jelzetű levelében felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (Cenelec) és az Európai Távközlési Szabványügyi Intézetet (ETSI) arra, hogy végezze el az új jogszabályi keret (az „új megközelítés” felülvizsgálata), valamint az ágazati tanúsítási rendszerek támogatása céljából kidolgozott harmonizált szabványokkal kapcsolatos munkát; különösen az akkreditálásra, a megfelelőségértékelésre vagy a minőségbiztosításra vonatkozó európai szabványok voltak szükségesnek tekinthetők az új jogszabályi keret végrehajtásához. Ez a megbízatás a meglévő és a jövőbeli szabványokra egyaránt kiterjed. Ezzel összefüggésben a Bizottság megbízta az említett szervezeteket, hogy azonosítsák valamennyi olyan nemzetközi szabványt, amely releváns az új jogszabályi keret és/vagy egyes ágazati tanúsítási rendszerek szempontjából, és európai szinten fogadják el azokat európai szabványokként. Ezért a 765/2008/EK rendeletnek, a 768/2008/EK határozat I. mellékletében szereplő referenciarendelkezéseket tartalmazó uniós jogi aktusoknak és az 1221/2009/EK rendeletnek a támogatása céljából kidolgozott európai szabványok tartoznak a megbízatás hatálya alá.
                  
               
                     (7)
                  
                  
                     A 2007. december 4-i M/417 jelzetű felkérés alapján a CEN és a Cenelec ezért az EN ISO 19011:2018 – Útmutató irányítási rendszerek auditálásához című – harmonizált szabvány kidolgozását az ISO 19011:2018 nemzetközi szabványnak az EN ISO 19011:2018 egyenértékű európai szabványként történő elfogadásával végezte el.
                  
               
                     (8)
                  
                  
                     A Bizottság a CEN-nel és a Cenelec-kel együtt értékelte, hogy a CEN által kidolgozott EN ISO 19011:2018 szabvány eleget tesz-e a 2007. december 4-i M/417 jelzetű felkérésnek.
                  
               
                     (9)
                  
                  
                     Az EN ISO 19011:2018 szabvány megfelel az általa lefedni kívánt és a 765/2008/EK rendeletben, az 1221/2009/EK rendeletben és a 768/2008/EK határozat I. mellékletében megállapított referenciarendelkezéseket tartalmazó uniós jogi aktusokban meghatározott követelményeknek. Konkrétabban megfelel a megfelelőségértékelő szervezetekre vonatkozóan a 768/2008/EK határozat I. mellékletének R17. cikkében az említett határozatban megállapított megfelelőségértékelési eljárások keretében végzett ellenőrzések elvégzése céljából meghatározott követelményeknek. Ezért a szóban forgó szabvány hivatkozásait indokolt közzétenni az Európai Unió Hivatalos Lapjában.
                  
               
                     (10)
                  
                  
                     Az EN ISO 19011:2018 szabvány az EN ISO 19011:2011 szabvány felülvizsgált változata, amelynek hivatkozása közzétételre került az Európai Unió Hivatalos Lapjában (5), és így annak helyébe lép. Ezért az EN ISO 19011:2011 szabványra történő hivatkozást vissza kell vonni az Európai Unió Hivatalos Lapjában. Annak érdekében, hogy a gazdasági szereplőknek és a harmadik félként eljáró megfelelőségértékelő szervezeteknek elegendő idő álljon rendelkezésükre ahhoz, hogy irányítási rendszereiket és ellenőrzési módszereiket hozzáigazítsák a felülvizsgált harmonizált szabványhoz, az EN ISO 19011:2011 szabvány hivatkozásának visszavonását távolabbi időpontra kell halasztani.
                  
               
                     (11)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az e határozat mellékletében felsorolt uniós jogi aktusok támogatása céljából kidolgozott EN ISO 19011:2018 – Útmutató irányítási rendszerek auditálásához (ISO 19011:2018) című – harmonizált szabványra vonatkozó hivatkozás közzétételre kerül az Európai Unió Hivatalos Lapjában.
         
         
            2. cikk
            Az EN ISO 19011:2011 – Útmutató irányítási rendszerek auditálásához (ISO 19011:2011) című – harmonizált szabványra való hivatkozást 2021. január 1-jei hatállyal vissza kell vonni az Európai Unió Hivatalos Lapjában.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2019. október 15-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).
         
            (3)  Az Európai Parlament és a Tanács 768/2008/EK határozata (2008. július 9.) a termékek forgalomba hozatalának közös keretrendszeréről, valamint a 93/465/EGK tanácsi határozat hatályon kívül helyezéséről (HL L 218., 2008.8.13., 82. o.).
         
            (4)  Az Európai Parlament és a Tanács 1221/2009/EK rendelete (2009. november 25.) a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről és a 761/2001/EK rendelet, a 2001/681/EK és a 2006/193/EK bizottsági határozat hatályon kívül helyezéséről (HL L 342., 2009.12.22., 1. o.).
         
            (5)  HL C 298., 2017.9.8., 150. o.
         
      
      
         
            MELLÉKLET
            
               1.   
               
                  Az Európai Parlament és a Tanács 2000/14/EK irányelve (2000. május 8.) a kültéri használatra tervezett berendezések zajkibocsátására vonatkozó tagállami jogszabályok közelítéséről (HL L 162., 2000.7.3., 1. o.);
               
            
            
               2.   
               
                  Az Európai Parlament és a Tanács 2006/42/EK irányelve (2006. május 17.) a gépekről és a 95/16/EK irányelv módosításáról (HL L 157., 2006.6.9., 24. o.);
               
            
            
               3.   
               
                  Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.);
               
            
            
               4.   
               
                  Az Európai Parlament és a Tanács 1221/2009/EK rendelete (2009. november 25.) a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről és a 761/2001/EK rendelet, a 2001/681/EK és a 2006/193/EK bizottsági határozat hatályon kívül helyezéséről (HL L 342., 2009.12.22., 1. o.);
               
            
            
               5.   
               
                  Az Európai Parlament és a Tanács 2009/48/EK irányelve (2009. június 18.) a játékok biztonságáról (HL L 170., 2009.6.30., 1. o.);
               
            
            
               6.   
               
                  Az Európai Parlament és a Tanács 2010/35/EU irányelve (2010. június 16.) a szállítható nyomástartó berendezésekről és a 76/767/EGK, 84/525/EGK, 84/526/EGK, 84/527/EGK és az 1999/36/EK tanácsi irányelv hatályon kívül helyezéséről (HL L 165., 2010.6.30., 1. o.);
               
            
            
               7.   
               
                  Az Európai Parlament és a Tanács 2011/65/EU irányelve (2011. június 8.) egyes veszélyes anyagok elektromos és elektronikus berendezésekben való alkalmazásának korlátozásáról (HL L 174., 2011.7.1., 88. o.);
               
            
            
               8.   
               
                  Az Európai Parlament és a Tanács 2013/29/EU irányelve (2013. június 12.) a pirotechnikai termékek forgalmazására vonatkozó tagállami jogszabályok harmonizációjáról (HL L 178., 2013.6.28., 27. o.);
               
            
            
               9.   
               
                  Az Európai Parlament és a Tanács 2013/53/EU irányelve (2013. november 20.) a kedvtelési célú vízi járművekről és a motoros vízi sporteszközökről, valamint a 94/25/EK irányelv hatályon kívül helyezéséről (HL L 354., 2013.12.28., 90. o.);
               
            
            
               10.   
               
                  Az Európai Parlament és a Tanács 2014/28/EU irányelve (2014. február 26.) a polgári felhasználású robbanóanyagok forgalmazására és ellenőrzésére vonatkozó tagállami jogszabályok harmonizációjáról (HL L 96., 2014.3.29., 1. o.);
               
            
            
               11.   
               
                  Az Európai Parlament és a Tanács 2014/29/EU irányelve (2014. február 26.) az egyszerű nyomástartó edények forgalmazására vonatkozó tagállami jogszabályok harmonizációjáról (HL L 96., 2014.3.29., 45. o.);
               
            
            
               12.   
               
                  Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.);
               
            
            
               13.   
               
                  Az Európai Parlament és a Tanács 2014/31/EU irányelve (2014. február 26.) a nem automatikus működésű mérlegek forgalmazására vonatkozó tagállami jogszabályok harmonizációjáról (HL L 96., 2014.3.29., 107. o.);
               
            
            
               14.   
               
                  Az Európai Parlament és a Tanács 2014/32/EU irányelve (2014. február 26.) a mérőműszerek forgalmazására vonatkozó tagállami jogszabályok harmonizálásáról (HL L 96., 2014.3.29., 149. o.);
               
            
            
               15.   
               
                  Az Európai Parlament és a Tanács 2014/33/EU irányelve (2014. február 26.) a felvonókra és a felvonókhoz készült biztonsági berendezésekre vonatkozó tagállami jogszabályok harmonizációjáról (HL L 96., 2014.3.29., 251. o.);
               
            
            
               16.   
               
                  Az Európai Parlament és a Tanács 2014/34/EU irányelve (2014. február 26.) a robbanásveszélyes légkörben való használatra szánt felszerelésekre és védelmi rendszerekre vonatkozó tagállami jogszabályok harmonizációjáról (HL L 96., 2014.3.29., 309. o.);
               
            
            
               17.   
               
                  Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.);
               
            
            
               18.   
               
                  Az Európai Parlament és a Tanács 2014/35/EU irányelve (2014. február 26.) a meghatározott feszültséghatáron belüli használatra tervezett elektromos berendezések forgalmazására vonatkozó tagállami jogszabályok harmonizációjáról (HL L 96., 2014.3.29., 357. o.);
               
            
            
               19.   
               
                  Az Európai Parlament és a Tanács 2014/68/EU irányelve (2014. május 15.) a nyomástartó berendezések forgalmazására vonatkozó tagállami jogszabályok harmonizációjáról (HL L 189., 2014.6.27., 164. o.);
               
            
            
               20.   
               
                  Az Európai Parlament és a Tanács 2014/90/EU irányelve (2014. július 23.) a tengerészeti felszerelésekről és a 96/98/EK tanácsi irányelv hatályon kívül helyezéséről (HL L 257., 2014.8.28., 146. o.);
               
            
            
               21.   
               
                  Az Európai Parlament és a Tanács 305/2011/EU rendelete (2011. március 9.) az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről (HL L 88., 2011.4.4., 5. o.);
               
            
            
               22.   
               
                  Az Európai Parlament és a Tanács (EU) 2016/424 rendelete (2016. március 9.) a kötélpálya-létesítményekről és a 2000/9/EK irányelv hatályon kívül helyezéséről (HL L 81., 2016.3.31., 1. o.);
               
            
            
               23.   
               
                  Az Európai Parlament és a Tanács (EU) 2016/425 rendelete (2016. március 9.) az egyéni védőeszközökről és a 89/686/EGK tanácsi irányelv hatályon kívül helyezéséről (HL L 81., 2016.3.31., 51. o.);
               
            
            
               24.   
               
                  Az Európai Parlament és a Tanács (EU) 2016/426 rendelete (2016. március 9.) a gáz halmazállapotú tüzelőanyag égetésével üzemelő berendezésekről és a 2009/142/EK irányelv hatályon kívül helyezéséről (HL L 81., 2016.3.31., 99. o.);
               
            
            
               25.   
               
                  Az Európai Parlament és a Tanács (EU) 2017/746 rendelete (2017. április 5.) az in vitro diagnosztikai orvostechnikai eszközökről, valamint a 98/79/EK irányelv és a 2010/227/EU bizottsági határozat hatályon kívül helyezéséről (HL L 117., 2017.5.5., 176. o.);
               
            
            
               26.   
               
                  Az Európai Parlament és a Tanács (EU) 2017/745 rendelete (2017. április 5.) az orvostechnikai eszközökről, a 2001/83/EK irányelv, a 178/2002/EK rendelet és az 1223/2009/EK rendelet módosításáról, valamint a 90/385/EGK és a 93/42/EGK tanácsi irányelv hatályon kívül helyezéséről (HL L 117., 2017.5.5., 1. o.);
               
            
            
               27.   
               
                  Az Európai Parlament és a Tanács (EU) 2019/1009 rendelete (2019. június 5.) az uniós termésnövelő anyagok forgalmazására vonatkozó szabályok megállapításáról, az 1069/2009/EK és az 1107/2009/EK rendelet módosításáról, valamint a 2003/2003/EK rendelet hatályon kívül helyezéséről (HL L 170., 2019.6.25., 1. o.);
               
            
            
               28.   
               
                  A Bizottság (EU) 2019/945 felhatalmazáson alapuló rendelete (2019. március 12.) a pilóta nélküli légijármű-rendszerekről és a pilóta nélküli légijármű-rendszerek harmadik országbeli üzembentartóiról (HL L 152., 2019.6.11., 1. o.).